Didot-system
Didot-systemet er et typografisk målsystem, der blev opfundet af den franske stempelskærer og skriftstøber Pierre Simon Fournier i 1737 og rejusteret og færdiggjort i 1785 af den franske skriftstøber Francoise Ambroise Didot (1730-1804). Systemet tilpassede datidens typografiske målsystem med det gældende franske fodmål – længden på Ludvig XIV's fødder (Pied de Roi), hvorefter 1 fod er 12 tommer, 1 tomme er 12 linjer og 1 linje er 12 punkt.